Jegyzőkönyv  

Készült: 2014. december 08-án az Önkormányzati Hivatal tanácstermében a Képviselő-testület nyilvános ülésén.

Jelen vannak:   Németh László polgármester 

 Varga Attila alpolgármester



 Milon László



 Sipos Gyuláné



 Kálozi Sándor



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 5 fő megjelent. Megnyitja az ülést  9 órakor.

Javaslatot tesz az ülés napirendjére az alábbiak szerint:
1./ Közös Önkormányzati Hivatal működtetése
Előadó: polgármester

2./ Egyéb ügyek

Előadó:polgármester

A Képviselő-testület az ismertetett napirendet 5 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
128/2014.(XII.08.) határozata
Napirend elfogadása

Kunpeszér Község Önkormányzat Képviselő-testülete 2014. december 08. napján megtartott ülésének napirendjét a következők szerint határozza meg:

1./ Közös Önkormányzati Hivatal működtetése
Előadó: polgármester

2./ Egyéb ügyek

Előadó:polgármester

I.Napirendi pont tárgyalása

Közös Önkormányzati Hivatal működtetése
Előadó: polgármester

(Írásos előterjesztés a jkv. 1. számú melléklete)

Németh László polgármester elmondja hogy Kunadacs és Kunpeszér községek Képviselő-testületei a 2013. január 31-én tartott együttes ülésükön döntöttek arról, hogy 2013. március hó 1. napjával létrehozzák a Közös Önkormányzati Hivatalt. A törvényi kereteken belül sikerült kialakítani azt az együttműködési formát, mely mindkét település számára elfogadható. Ismerteti Kunadacs település polgármesterének írásos előterjesztését.
Az eddigi eredményes közös munka alapján javasolja, hogy a jövőben is maradjon meg a két település között a közös hivatali szerkezet. 

 Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:
Kunpeszér Község Önkormányzat Képviselő-testületének

129/2014.(XII.08.) határozata
A Közös Önkormányzati Hivatal további közös működtetéséről

H a t á r o z a t
Kunpeszér község Önkormányzatának Képviselő-testülete úgy dönt, hogy a 2013. március hó 1. napjától Kunadacs községgel létrehozott Közös Önkormányzati Hivatalt a jövőben is közösen kívánja fenntartani és működtetni. 

Felelős: Képviselő-testület 

Határidő: azonnal

II.Napirendi pont tárgyalása
2./ Egyéb ügyek

Előadó:polgármester

Németh László polgármester elmondja, hogy:


- a polgármesterek személyében bekövetkezett változásokra tekintettel módosítani szükséges a FKDM TKT társulási megállapodását, javasolja a módosításokkal egységes szerkezetbe foglalt társulási megállapodás írásos (jkv. 2. melléklete) előterjesztésnek megfelelő elfogadását.
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:
Kunpeszér Község Önkormányzat Képviselő-testületének

130/2014.(XII.08.) határozata
Felső-Kiskunsági és Dunamelléki Többcélú Kistérségi Társulás

Társulási megállapodásának módosítása

H a t á r o z a t

Kunpeszér község Önkormányzatának Képviselő-testülete úgy dönt, hogy a Felső-Kiskunsági és Dunamelléki Többcélú Kistérségi Társulás Társulási megállapodásának módosítását elfogadja.

Jelen határozat mellékletét képezi a Társulási megállapodás módosításokkal egységes szerkezetbe foglalt szövege.
Felelős: Képviselő-testület 

Határidő: azonnal


- A Bács-Kiskun Megyei Vállalkozásfejlesztési Alapítvány Alapítói Közgyűlése 2014. november 24-i ülésén jóváhagyta az  Alapító Okirat módosítást, melynek jóváhagyott példánya a képviselőknek írásban kiküldésre került (jkv. 3. melléklete). Önkormányzatunkat Varga Attila alpolgármester képviselte az ülésen. Javasolja az egységes szerkezetbe foglalt Alapító Okirat elfogadását.
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:
Kunpeszér Község Önkormányzat Képviselő-testületének

131/2014.(XII.08.) határozata
H a t á r o z a t

Kunpeszér Község Önkormányzatának Képviselő Testülete a korábbiak során az előterjesztés alapján megtárgyalta és 5szavazattal ellenszavazat és tartózkodás nélkül elfogadta a Bács-Kiskun Megyei Vállalkozásfejlesztési Alapítványnak Kecskeméti Törvényszék Pk. 61.135/1992/78. számú végzésre figyelemmel a korábbiak alapján már megismert és jóváhagyott tartalommal elkészített és az alapítók 2014. november 24. napjával megtartott közgyűlésén elfogadott módosításokkal egységes szerkezetbe foglalt Alapító Okiratát és egyúttal felhatalmazza Németh László polgármestert hogy Kunpeszér Önkormányzatának nevében e létesítő okiratot joghatályosan aláírja, valamint a változásbejegyzési kérelemhez az illetékes Törvényszék előírásának megfelelően a testületi döntést, valamint az Alapító Okiratot aláíró személy aláírási jogosultságának igazolására szolgáló dokumentumokat (kinevezési okmány hitelesített másolata, megbízás hitelesített  másolata, meghatalmazás eredetiben) az eljáró jogi képviselő rendelkezésére bocsássa.  

- ismerteti a Közép-Duna Vidéke Hulladékgazdálkodási Önkormányzati Társuláshoz történő csatlakozási szándékról szóló előterjesztés (jkv. 4. melléklete) t , javasolja a határozat tervezet elfogadását
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:
Kunpeszér Község Önkormányzat Képviselő-testületének

132/2014.(XII.08.) határozata
H a t á r o z a t

Kunpeszér Község Képviselő-testülete megtárgyalta a Közép-Duna Vidéke Hulladékgazdálkodási Önkormányzati Társulás csatlakozási szándékról szóló előterjesztését és a következő határozatot hozza:

1./Kunpeszér Községi Önkormányzat Képviselő-testülete hozzájárulását adja Ócsa Város Önkormányzata és Taksony Nagyközség Önkormányzata 2015. január 1. napjával a Közép-Duna Vidéke Hulladékgazdálkodási Önkormányzati Társuláshoz történő csatlakozásához.

Tekintettel arra, hogy a csatlakozás időpontjában új projekt előkészítése zajlik, amelynek költségei ezt követően fognak jelentkezni, a Képviselő-testület nem javasolja az újonnan csatlakozó önkormányzatokra a Társulási Megállapodás XI/3. pont harmadik bekezdésében foglaltak alkalmazását.

2./ Kunpeszér Községi Önkormányzat Képviselő-testülete Délegyháza Község Önkormányzatának 2015. január 1-vel történő csatlakozásához hozzájárulását megadni nem tudja, mivel a csatlakozási szándékról a társulni kívánó önkormányzat képviselő-testületének legalább hat hónappal korábban kell a határozatot meghozni, Délegyháza község Önkormányzata Képviselő-testülete pedig erről 2014. július 2-án döntött.


- ismerteti Kele János  236/3 hrsz-ú ingatlan megvétele  iránti kérelmét. A képviselő-testület a 121/2014.(XI.13.) számú határozatával döntött a terület bérbeadásáról kérelmező részére. Nem javasolja a terület elidegenítését.
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:
Kunpeszér Község Önkormányzat Képviselő-testületének

133/2014.(XII.08.) határozata
H a t á r o z a t

Kunpeszér Község Képviselő-testülete úgy határoz, hogy nem kívánja eladni a 236/3 hrsz-ú belterületi ingatlant Kele János részére.

Felelős:polgármester

Határidő:azonnal


- ismerteti Kenderes József kérelmét a 202-es hrsz-ú ingatlanra az önkormányzat javára bejegyzett jogok törlése iránt. Javasolja a bejegyzett jogok törléséhez való hozzájárulást annak érdekében, hogy Kenderes József el tudja adni az ingatlant.
Kunpeszér Község Önkormányzat Képviselő-testülete 5 igen szavazattal ellenszavazat és tartózkodás nélkül az alábbi határozatot hozta:
Kunpeszér Község Önkormányzat Képviselő-testületének

134/2014.(XII.08.) határozata
H a t á r o z a t

Kunpeszér Község Képviselő-testülete úgy határoz, hogy hozzájárul a kunpeszéri ingatlan-nyilvántartásban 202-es hrsz-ú ingatlanra Kunpeszér Község Önkormányzata javára a beépítési kötelezettség biztosítására bejegyzett valamennyi jog törléséhez.

Felelős:polgármester

Határidő:azonnal
Németh László polgármester elmondja, hogy a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014. (IX. 25.) BM rendelet ( a továbbiakban:rendelet) alapján a Képviselő-testület a 101/2014.(X.03.) kt. határozatával 74 m3 kemény lombos fa iránti támogatási igényt nyújtott be szociális célú tüzelőanyag vásárlása céljából.

Önkormányzatunk a benyújtott igény alapján 764.540,- Ft összegű vissza nem térítendő egyszeri támogatásban részesült, melyet 43 m3   (344 q) keménylombos tűzifa vásárlására használhat fel. A szerződés a KEFAG Zrt-vel aláírásra került, 52 kérelem érkezett be. A rendeletünk szerint egy kérelmező 5 q fát kaphat, így ha minden kérelem pozitív elbírálásban részesülne és 5 q fát kapna, akkor még csak 260 q fa lenne felhasználva, ezért javasolja a  természetben nyújtott szociális célú tűzifa támogatás jogosultsági feltételeiről szóló 14/2014. (XI.14.) önkormányzati rendelet 3. § (2) bekezdésének módosítását úgy, hogy háztartásonként legfeljebb 10 q tüzelő legyen adható.
A Képviselő-testület 5 igen szavazattal – ellenszavazat és tartózkodás nélkül- az alábbi rendeletet alkotta:

Kunpeszér Község Önkormányzata Képviselő-testületének

15/2014. (XII.10.) önkormányzati rendelete

a természetben nyújtott szociális célú tűzifa támogatás jogosultsági

feltételeiről szóló rendelet módosításáról

 (rendelet a jkv. 5. számú melléklete)

Mivel az ülésnek több napirendje, kérdés és hozzászólás nem volt a polgármester azt 9 óra 45 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
